उपाधि नजिक चर्च ब्वाइज
चर्च ब्वाइज युनाइटेड त्यो मोडमा पुगेको छ, जहाँ टिकेर टोलीले सहिद स्मारक ‘ए’ डिभिजन लिग जित्न सक्ने छ । त्यो पनि माथिल्लो डिभिजनमा उक्लेको पहिलो वर्षमै । चर्च ब्वाइज यो ऐतिहासिक संघारमा पुग्नु पछाडिको निर्णायक कारण बन्यो, दशरथ रंगशालामा शनिबारको खेलमा जावलाखेललाई मज्जाले पराजित गर्न सक्नु । यो एक प्रकारले लिगको सर्वाधिक महत्त्वको खेल थियो, लगभग अघोषित फाइनलजस्तै । त्यसमा जावलाखेल नराम्रोसँग चुकेको छ ।
काठमाडौँ — चर्च ब्वाइज युनाइटेड त्यो मोडमा पुगेको छ, जहाँ टिकेर टोलीले सहिद स्मारक ‘ए’ डिभिजन लिग जित्न सक्ने छ । त्यो पनि माथिल्लो डिभिजनमा उक्लेको पहिलो वर्षमै । चर्च ब्वाइज यो ऐतिहासिक संघारमा पुग्नु पछाडिको निर्णायक कारण बन्यो, दशरथ रंगशालामा शनिबारको खेलमा जावलाखेललाई मज्जाले पराजित गर्न सक्नु । यो एक प्रकारले लिगको सर्वाधिक महत्त्वको खेल थियो, लगभग अघोषित फाइनलजस्तै । त्यसमा जावलाखेल नराम्रोसँग चुकेको छ ।दशरथ रंगशालामा शनिबार जावलाखेल युथविरुद्ध गोल गरेपछि चर्च ब्वाइजका आशिष चौधरी (दायाँ) ।तस्बिर : केशव थापा/कान्तिपुरयो हारले जावलाखेलको लिग जित्ने सम्भावना पूर्णतः समाप्त भएको छ । अंकतालिकामा जावलाखेलको ८ चरण शीर्ष चरणमा रहेर पनि अन्ततः उपाधि नजित्ने निश्चित भएको हो । औपचारिक रूपमा क्लब स्थापनाको आधा शताब्दी नाघिसक्दा पनि जावलाखेलले लिग उपाधि जित्न सकेको छैन । यो क्रम अझै जारी रहने भयो । ‘यो खेलमा हामी यति धेरै नराम्रोसँग पराजित हुने सोचेका थिएनौं,’ निराश जावलाखेललका मुख्य प्रशिक्षक सुनील श्रेष्ठले भने । उनले आफ्नो टिमको असफलता पछाडि लिगको एक मोडमा लगातार चार बराबरी खेल्नु र एक हार बेहोर्नुलाई माने । जावलाखेलले १८ देखि २२ औं चरणबीच ५ खेलमा ४ अंकमात्र बटुलेको थियो । यस्तै १२ देखि १५ चरणबीच चार खेलमा २ अंक मात्र हात पारेको थियो । लिगमा दुई चरण बाँकी छँदा जावलाखेलको ३७ अंक भएको छ । अब टोलीले कुनै पनि स्थितिमा चर्च ब्वाइजलाई उछिन्न सक्ने छैन । चर्च ब्वाइजको भने ४४ अंक भएको छ । शीर्षस्थानमा मछिन्द्रमाथि यो चर्च ब्वाइजको ५ अंकको अग्रता हो । ‘हामीले अहिले नै उपाधि जित्यौं भनेर दाबी गर्न सक्दैनौं । हामी सबैको नजर अब दोस्रो स्थानमा मछिन्द्र र पुलिसबीचको खेलमा हुनेछ । यो खेलको नतिजाले लिग उपाधि होड कस्तो हुनेछ, त्यो निर्णय गर्नेछ ।’ पूरा लिगमै सर्वाधिक दर्शक उपस्थित खेलमा चर्च ब्वाइजले अञ्जन विष्टको गोलले अग्रता लिएको थियो । पहिलो हाफको इन्ज्युरी समयमा चर्च ब्वाइजलाई पेनाल्टी प्रहारको अवसर प्राप्त भएको थियो । जावलाखेलको डिफेन्डर राहुलले रन्जितसिंह पाण्डेलाई पेनाल्टी एरियामा लडाएपछि चर्च ब्वाइजले पेनाल्टी पायो । त्यसमा अञ्जनको प्रहार सुरुमा प्रतिद्वन्द्वी गोलरक्षक ईश्वर गुरुङले बचाए । तर, त्यसमै फर्केको बलमा अञ्जनले गोल गरे । त्यसपछि आशिष चौधरीले दुई गोल गरे । खेलको ८८ औं मिनेटमा कमल श्रेष्ठको क्रसमा आशिषले हेडबाट गोल गरेका थिए । त्यसपछि दोस्रो हाफको इन्ज्युरी समयमा उनले तेस्रो गोल थपे । श्रम स्वीकृति नभएका कारणले दुवै टिमले आफ्ना प्रमुख विदेशी खेलाडी खेलाउन पाएका थिएनन् । यसको धेरै घाटा जावलाखेललाई भयो । ‘हामीले विदेशी खेलाडीको वर्क परमिट सकिएको हिजो बेलुका मात्रै थाहा पायौं,’ प्रशिक्षक श्रेष्ठले थपे । त्यसै पृष्ठभूमिमा उनका समकक्षी बालगोपाल महर्जनले बेग्लै तर्क प्रस्तत गरे । उनले भने, ‘सम्भवतः नेपाली खेलाडीलाई मात्र जोड्ने हो भने हामी बाँकी टिममध्ये अगाडि छौं । हाम्रो बेञ्च पनि बलियो छ । यो प्रदर्शनमा म व्यक्तिगत रूपमा खुसी छु ।’थ्रीस्टार जितविहीन यात्रा कायमखेल सकिन चार मिनेटअगाडि सुनील तामाङले गरेको गोल मदतमा थ्रीस्टारले दशरथ रंगशालामै भएको पहिलो खेलमा एपीएफलाई बराबरीमा रोक्यो । त्यसअघि मणिकुमार लामाको गोलमा एपीएफले २३ औं मिनेटमा अग्रता लिएको थियो । यो नतिजापछि थ्रीस्टार २८ अंक बटुल्दै ११ औं स्थानमा छ । एपीएफ भने ३० अंकमा सीमित रहँदै नवौं स्थानमा रह्यो । बराबरीका बावजुत थ्रीस्टारमाथि रेलिगेसन डर कायम छ । थ्रीस्टारका मुख्य प्रशिक्षक मेघराज केसीले सबै प्रकारको सम्भावना खुला रहेको बताए । उनले भने, ‘थ्रीस्टारलाई सुरक्षित राख्न सबै प्रकारको प्रयास गर्नेछौं ।’ यस प्रतिस्पर्धासँगै तीनपल्टको च्याम्पियन थ्रीस्टारको जितविहीन यात्रा १३ खेल पुगेको छ । टोलीले लिगको दोस्रो भागमा अहिलेसम्म जित निकाल्न सकेको छैन । सुनीलको गोलमा पनि थ्रीस्टारको बक्सले खुबै खुसीयाली मनायो, किनभने यो ५ सय ५३ मिनेटको खेलपछि सम्भव गोल थियो । सातदोबाटो पाँचौं स्थानमालगातार चार हारपछि सातदोबाटो भने च्यासल रंगशालामा आर्मीलाई २–१ ले हराउन सफल रह्यो । खेल आफैंमा विवादले भरिएको थियो । खेल सुरु भएको दोस्रो मिनेटमै सातदोबाटोले शिव सुवेदीको गोलको अग्रता लियो । खेलमा त्यतिबेला चर्को विवाद भयो, जतिबेला रेफ्री श्याम दनुवारले २९ औं मिनेटमा आर्मीको पक्षमा पेनाल्टी निर्णय दियो । सातदोबाटोले त्यसको विरोधमा १० मिनेट बराबरको समय खेल्न मानेन । पछि नवयुग श्रेष्ठको पेनाल्टी सातदोबाटोका गोलरक्षक अभिषेक बरालले बचाए । तर त्यसमै फर्केको बलमा नवयुग बललाई पोस्टको दिशा भने दिए । दीपकराज सिंहले ६३ औं मिनेटमा निर्णायक गोल गरे । यो लिगमा उनको १३ औं गोल रह्यो । पछिल्ला ५ खेलमा गोल गर्न चुकिरहेका दीपकराजले यसपल्ट भने आफ्नो प्रहारलाई जालीको सम्पर्कमा पुर्‍याउन सफल रहे । संयोगले यो पनि पेनाल्टीमै सम्भव गोल रह्यो । सातदोबाटोका मुख्य प्रशिक्षक सनोज श्रेष्ठले जितमा राहत भएको बताए । उनले भने, ‘पछिल्ला चार खेलमा पराजित भएपछि हामीलाई गाह्रो भइसकेको थियो । हामीलाई रेलिगेसन दबाबसमेत बनेको थियो । तर, जितले ठूलो राहत दिएको छ । अब हामी लिगका बाँकी दुई खेलमा यहीक्रम कायम राख्न चाहन्छौं ।’ उनले पोस्टम्याच कन्फ्रेन्समा आफ्नो टिमविरुद्ध पेनाल्टी निर्णयको विरोध पनि गरे । उनले थपे, ‘त्यतिबेला शतप्रतिशत गोल हुने स्थिति थिएन । बलको दिशा पनि अन्यत्र नै थियो ।’आजका खेल खुलमटारविरुद्ध संकटाएनआरटीविरुद्ध हिमालयन शेर्पापुलिसविरुद्ध मछिन्द्रफ्रेन्ड्सविरुद्ध मनाङ मर्स्याङ्दीशनिबारका नतिजा सातदोबाटो २–१ आर्मीथ्रीस्टार १–१ एपीएफचर्च ब्वाइज ३–० जावलाखेल